
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 102 

2 Ιουνίου 2008 


ΨΗΦΙΣΜΑ ΤΗΣ Η' ΑΝΑΘΕΩΡΗΤΙΚΗΣ ΒΟΥΛΗΣ ΤΩΝ ΕΛΛΗΝΩΝ 

Δημοσίευση στην Εφημερίδα της Κυβερνήσεως του από 27 Μάίου 2008 Ψηφίσματος της Η' Αναθεωρητικής Βου¬ 
λής των Ελλήνων «ψήφιση, δημοσίευση και θέση σε ισχύ των αναθεωρημένων διατάξεων του Συντάγματος». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

α) Το άρθρο 110 παρ. 5 του Συντάγματος 

β) Το άρθρο 91 του Κανονισμού της Βουλής (Μέρος Β' - ΦΕΚ 51 Α'/10.4.1997) 

γ) Το απά 27 Μάίου 2008 Ψήφισμα της Η’ Αναθεωρητικής Βουλής των Ελλήνων «ψήφιση, δημοσίευση και θέση 
σε ισχύ των αναθεωρημένων διατάξεων του Συντάγματος». 

Παραγγέλλουμε 

Να δημοσιευθεί στην Εφημερίδα της Κυβερνήσεως το κείμενο των αναθεωρημένων διατάξεων που τίθενται σε 
ισχύ με το Ψήφισμα αυτά, τσ σποίο έχει ως εξής: 


«ΨΗΦΙΣΜΑ 

Ψήφιση, δημοσίευση και θέση σε ισχύ των αναθεωρημένων διατάξεων του Συντάγματος. 
Η Η' ΑΝΑΘΕΩΡΗΤΙΚΗ ΒΟΥΛΗ ΤΩΝ ΕΛΛΗΝΩΝ 


Έχοντας υπόψη: 

1. τα άρθρα 110 του Συντάγματος και 119 του Κανονισμού της Βουλής, 

2. την απά 25 Μάίου 2006 πράταση του Προέδρου της Νέας Δημοκρατίας Κώστα Καραμανλή και 162 Βουλευτών 
της Νέας Δημοκρατίας προς τη Βουλή των Ελλήνων για την αναθεώρηση ορισμένων διατάξεων του Συντάγμα¬ 
τος, 

3. την από 7 Ιουνίου 2006 πρόταση του Προέδρου του Πανελληνίου Σοσιαλιστικού Κινήματος Γιώργου Παπανδρέου 
και 113 Βουλευτών του Πανελληνίου Σοσιαλιστικού Κινήματος προς τη Βουλή των Ελλήνων για την αναθεώρηση 
σρισμένων διατάξεων του Συντάγματος, 

4. τις απά 8 Νοεμβρίου 2006, 20 Νοεμβρίου 2006,15 Δεκεμβρίου 2006,18 Δεκεμβρίου 2006, 23 Ιανουαρίου 2007 
και 29 Ιανουαρίου 2007 συμπληρωματικές και κατά το Σύνταγμα υποβληθείσες προτάσεις Βουλευτών για την 
αναθεώρηση ορισμένων διατάξεων του Συντάγματος, 

5. την υπ’ αριθμ. 5086/4081/27 Ιουνίου 2006 απόφαση της Προέδρου της Βουλής Άννας Μπενάκη - Ψαρούδα 
περί συστάσεως Επιτροπής Αναθεώρησης τσυ Συντάγματος, 

6. την απά 9 Φεβρουαρίου 2007 έκθεση της Επιτροπής Αναθεώρησης τσυ Συντάγματσς προς τη Βουλή των 
Ελλήνων, 

7. την από 22 Φεβρουαρίου και 28 Μαρτίου 2007 απόφαση της Βουλής των Ελλήνων για την αναθεώρηση δι¬ 
ατάξεων του Συντάγματος, 

8. την υπ’ αριθμ. 851/506/24.1.2008 απόφαση του Προέδρου της Βουλής Δημητρίου Σιούφα περί συστάσεως 
Επιτροπής Αναθεώρησης του Συντάγματος, 

9. την απο 18 Απριλίου 2008 εκθεση της Επιτροπής Αναθεώρησης του Συντάγματος προς τη Βουλή των Ελ¬ 
λήνων, 

10. το Β' Ψήφισμα της 6ης Μαρτίου 1986 της ΣΤ' Αναθεωρητικής Βουλής των Ελλήνων «μεταφορά του κειμένου 
του Συντάγματος στη δημστική γλώσσα», το οποίο δημοσιεύθηκε στο ΦΕΚ 24 Α714.3.1986, 

11. τη Β' παράγραφο του Ψηφίσματος της 6ης Απριλίου 2001 της Ζ' Αναθεωρητικής Βουλής των Ελλήνων, βάσει 
της σποίας δημοσιεύθηκε στο ΦΕΚ 85 Α'/18.4.2001 ολόκληρο το κείμενο του Συντάγματος, 

ψηφίζει 


Α. Οι διατάξεις που αναθεωρούνται έχουν ως εξής: 

Άρθρο 57 παράγραφος 1 

Στο άρθρο 57 παράγραφος 1 απαλείφεται η εξής πε¬ 
ρικοπή: 

«Τα καθήκοντα του βουλευτή είναι επίσης ασυμβίβα¬ 
στα με την άσκηση οποιουδήποτε επαγγέλματος. Νόμος 
ορίζει τις δραστηριότητες που είναι συμβατές με το 
βουλευτικό αξίωμα, καθώς και τα σχετικά με τα ασφα¬ 
λιστικά και συνταξισδοτικά ζητήματα και τσν τρόπσ 
επανόδου των βουλευτών στο επάγγελμά τους μετά την 
απώλεια της βουλευτικής ιδιότητας. Οι δραστηριότητες 
του προηγούμενου εδαφίου σε καμία περίπτωση δεν 
μπορούν να περιλαμβάνουν την ιδιότητα του υπαλλήλου 
ή του νομικού ή άλλου συμβούλου σε επιχειρήσεις των 
περιπτώσεων α' έως δ' της παραγράφσυ αυτής.» και 
τίθεται στη θέση της νέσ εδάφιο που έχει ως εξής: 

«Με ειδικό νόμο μπορεί να καθορίζονται επαγγελμα¬ 
τικές δραστηριότητες, πέραν αυτών που αναφέρονται 
στα πρσηγούμενα εδάφια, η άσκηση των σποίων δεν 
επιτρέπεται στους βουλευτές.» 

Άρθρο 79 παράγραφος 1 

Στην παράγραφο 1 του άρθρου 79 προστίθενται στο 
τέλος δύο εδάφια, που έχουν ως εξής: 


«Η Βουλή μπορεί να υποβάλλει προτάσεις τροποποίη¬ 
σης επιμέρσυς κονδυλίων του προϋπολογισμού κατά τη 
συζήτηση του Προσχεδίου της παραγράφου 3, οι οποίες 
εισάγονται στην Ολομέλεια και τίθενται σε ψηφοφσρία, 
εφόσον οι τροποποιήσεις δεν έχουν επιπτώσεις στσ 
σύνσλσ των δαπανών και των εσόδων τσυ Κράτσυς. 
Στον Κανονισμό της Βουλής προβλέπεται η ειδικότερη 
διαδικασία παρακολσύθησης από τη Βουλή της εκτέ¬ 
λεσης του προϋπολογισμού.» 

Άρθρο 101 

Στο άρθρο 101 προστίθεται παράγραφος 4 που έχει 
ως εξής: 

«4. Ο κοινός νομοθέτης και η Διοίκηση, όταν δρουν 
κανονιστικά, υποχρεούνται να λαμβάνουν υπόψη τις ιδι¬ 
αίτερες συνθήκες των νησιωτικών και ορεινών περιοχών, 
μεριμνώντας για την ανάπτυξή τους.» 

[Η ερμηνευτική δήλωση στσ άρθρο 101 καταργείται.] 

Άρθρο 115 

Οι παράγραφοι 2, 6 και 7 καταργούνται και οι πα¬ 
ράγραφοι 3, 4 και 5 αναριθμούνται σε 2, 3 και 4 αντι- 
στοίχως. 


Β. Ο Πρόεδρος της Βουλής να υπογράψει και να δημοσιεύσει τσ παρόν Ψήφισμα στην Εφημερίδα της Κυβερ- 
νήσεως, καθώς και ολόκληρα το κείμενο του Συντάγματος, ενσωματώνοντας και τις αναθεωρημένες διατάξεις. 

Γ. Σε περίπτωση αμφιβολίας, για μεν τις διατάξεις που αναθεωρούνται το μόνο αυθεντικό κείμενο είναι το 
κείμενο στο οποίο αυτές διατυπώθηκαν και ψηφίσθηκαν από την παρούσα Αναθεωρητική Βουλή των Ελλήνων, 
για δε τις διατηρούμενες σε ισχύ διατάξεις το κείμενο της καθαρεύουσας, σύμφωνα με τα σριζόμενα στο Β' 
Ψήφισμα της ΣΤ' Αναθεωρητικής Βσυλής των Ελλήνων και το Ψήφισμα της 6ης Απριλίου 2001 της Ζ' Αναθεω¬ 
ρητικής Βουλής των Ελλήνων. 

Δ. Οι αναθεωρούμενες διατάξεις, εφόσον δεν ορίζεται διαφορετικά σε κάπσια από αυτές, τίθενται σε ισχύ με 
τη δημσσίευση του Ψηφίσματος αυτού στην Εφημερίδα της Κυβερνήσεως. 

Ε. Τσ Ψήφισμα αυτό ισχύει από τη δημοσίευσή τσυ στην Εφημερίδα της Κυβερνήσεως. 

Αθήνα, 27 Μαΐσυ 2008» 


Αθήνα, 2 Ιουνίου 2008 

ο ΠΡΟΕΔΡΟΣ τΗΣ ΒΟΥΛΗΣ 

ΔΗΜΗΤΡΙΟΣ Γ. ΣΙΟΥΦΑΣ 

